CELEX: C2005/205/63
Language: lv
Date: 2005-08-20 00:00:00
Title: Lieta T-242/05: Prasība pret Eiropas Kopienu Komisiju, ko AEPI A.E. iesniedza 2005. gada 27. jūnijā

20.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 205/35
            
         Prasība pret Eiropas Kopienu Komisiju, ko AEPI A.E. iesniedza 2005. gada 27. jūnijā
   (Lieta T-242/05)
   (2005/C 205/63)
   tiesvedības valoda — grieķu
   Eiropas Kopienu Pirmās instances tiesā 2005. gada 27. jūnijā izskatīšanai ir iesniegta prasība pret Eiropas Kopienu Komisiju, ko cēla Elliniki Etairia pros Prostasian tis Pnevmatikis Idioktisias (Grieķijas Intelektuālā īpašuma aizsardzības sabiedrība), Marusi (Atika), kuru pārstāv advokāts T. Asprogeraks-Grīvs.
   Prasītāja prasījumi Pirmās instances tiesai ir šādi:
   
               —
            
            
               atcelt apstrīdētos dokumentus;
            
         
               —
            
            
               pieņemt sākotnējo sūdzību un izskatīt to pēc būtības;
            
         
               —
            
            
               apmierināt pilnībā prasītājas sākotnējo sūdzību;
            
         
               —
            
            
               piespriest Komisijai atlīdzināt tiesāšanās izdevumus un prasītājas advokāta atlīdzību.
            
         Pamati un galvenie argumenti
   Prasītāja, kas ir muzikālā intelektuālā īpašuma kopīgas pārvaldīšanas sabiedrība Grieķijā, ir iesniegusi Eiropas Komisijā sūdzību, kas balstīta uz EKL 226. pantu, lūdzot atzīt, ka Grieķijas Kultūras ministrs ir pārkāpis konkurences tiesības (EKL 81. pants), radot monopola stāvokli, izsniedzot atļaujas sabiedrībām, kas nodarbojas ar intelektuālā īpašuma tiesību un blakustiesību kolektīvu pārvaldīšanu.
   Ar 2004. gada 7. decembra vēstuli ar numuru COMP/C2/PK/pm/D/906(2004) Komisija paziņoja prasītājai, ka tā gatavojas apturēt procesu šajā lietā un lūdza prasīju iesniegt tai jebkādu jaunu informāciju, kas pierādītu attiecīga tiesību pārkāpuma esamību. Ar jaunu 2005. gada 20. aprīļa vēstuli ar numuru Comp/C2/PK/LVP/D/219/2005 Komisija paziņoja prasītājai, ka galīgi noraida tās sūdzību.
   Prasītāja lūdz atcelt šos lēmumus. Tā apgalvo, ka 2005. gada 20. aprīļa lēmums ir pilnībā nepamatots, to pieņemot nekādā gadījumā neesot ņemta vērā jaunā informācija, ko tā ir minējusi atbildē uz 2004. gada 7. decembra vēstuli. Turklāt prasītāja apgalvo, ka Grieķijas Kultūras ministrs ir to diskriminējis, izsniedzot visām citām kopējas pārvaldīšanas iestādēm atļaujas attiecībā uz visām to pieteikumos minētajām jomām, bet prasītājai izsniedzis atļauju tikai attiecībā uz intelektuālā īpašuma tiesībām, bet ne uz blakustiesībām, kā tā bija prasījusi. Prasītāja apgalvo, ka tas ir darīts ar nodomu, lai radītu monopola stāvokli. Prasītāja tālāk apgalvo, ka ir pārkāpts arī diskriminācijas pilsonības dēļ aizliegums, jo blakus tiesību īpašnieki, kas nav grieķi, Grieķijā nevarēja izvēlēties, kurai sabiedrībai viņi vēlas uzticēt savu blakustiesību pārvaldīšanu. Visbeidzot, prasītāja uzskatīja, ka prakse, pret kuru tā ir vērsusi savu prasību, skar lielu intelektuālā īpašuma tirgus daļu, nevis ierobežotu daļu, kā ir teikts apstrīdētajos dokumentos.